STS: Peste 300.000 de oameni din etapa a II-a s-au programat pentru vaccinare, în trei zile. Majoritatea, direct pe platformă.
În trei zile, s-au programat 159.288 adulți peste 65 ani, 68.146 persoane cu afecțiuni cronice și 72.675 angajați din domenii esențiale. Majoritatea persoanelor s-au programat individual, pe platformă. Alte 29.282 de persoane s-au programat prin intermediul medicilor, iar 47.946 de persoane telefonic.
Peste 300.000 de persoane eligibile în etapa a doua au fost programate pentru vaccinare în ultimele 3 zile, de când a fost lansată platforma, anunță, luni, Serviciul de Telecomunicații Speciale (STS).Potrivit STS, de vineri, 15 ianuarie, de la ora 15.00, până luni, 18 ianuarie, la ora 15.30, pe platforma informatică programare.vaccinare-covid.gov.ro s-au programat 300.109 persoane din etapa a II-a de vaccinare.Este vorba de 159.288 adulți peste 65 ani, 68.146 persoane cu afecțiuni cronice și 72.675 angajați din domenii esențiale.Ca modalitate de accesare a platformei, programarea persoanelor din etapa II s-a realizat cel mai mult individual, direct în platformă – 138.962 de persoane. Alte 29.282 de persoane s-au programat prin intermediul medicilor, 47.946 de persoane telefonic, prin Call Center, iar 83.919 persoane prin intermediul angajatorului.STS precizează că numărul maxim de accesări simultane ale platformei programare.vaccinare-covid.gov.ro în cursul zilei de luni se ridică la 23.000 de utilizatori.Platforma de vaccinare a picat luni dimineață.Practic, registrul de vaccinare și platforma de înscriere nu se mai legau între ele. Chiar și când platformele merg, sunt probleme. Sunt județe în care oamenii intră de mai multe ori pe zi să se programeze, în speranța că mai prind un loc liber. Alte județe au însă doze de vaccin cât cuprinde.